stanford-oval/wikipedia huggingface dataset:
זהר שטראוס
ביוגרפיה

שטראוס נולד בחיפה. אמו מורה למתמטיקה ואביו דוקטור לפיזיקה. גדל והתחנך בעומר ובבאר שבע. בנעוריו היה פעיל בתנועת הצופים. בצבא שירת כמדריך בחיל הרפואה.
שטראוס הוא בוגר אוניברסיטת לסטר שבאנגליה במשפטים. כמו כן, הוא בוגר לימודי משחק ב"סטודיו למשחק של יורם לוינשטיין". במשך 15 שנים הוא לימד משחק בבית הספר יורם לוינשטיין. לאחר מכן, החל להעביר סדנאות בשיטת "אמנד"ה" (אנרגיה, מעורבות, נוחות, דיאלוג, השפעה), שפיתח בעצמו, לעובדים במגזר העסקי.
בשנת 2006 היה מועמד ל"פרס אופיר" על משחקו בסרט "הדברים שמאחורי השמש". בשנת 2009 זכה בפרס אופיר בקטגוריית "שחקן המשנה הטוב ביותר" על משחקו בסרט "לבנון". בסרט גילם שטראוס את דמותו של ג'מיל, מפקד כוח של חטיבת הצנחנים אשר מכוון את הטנק לאורך כל הסרט. במהלך הקריירה שלו כשחקן השתתף שטראוס בהצגות תיאטרון רבות. בתיאטרון אנסמבל הרצליה שיחק בהצגה "קשר הירח". בתיאטרון הבימה שיחק בהצגות: "חתול רחוב", "טייפ", "הקומיקאים", "צורה לאהבה", "זמן אמת" ו"מישהו שישמור עליי".
בתיאטרון באר שבע השתתף שטראוס בהצגה "קן הקוקייה" בתפקיד הראשי של רנדל מק'מרפי עליו קיבל תשבחות רבות. ההצגה זכתה בפרס התיאטרון הישראלי להצגה הטובה ביותר לשנת 2010. בהמשך השתתף בהצגה "בוגד" בעיבוד של בעז גאון וניר ארז ל"אויב העם" של הנריק איבסן, בבימויו של ניר ארז.
בשנת 2001 הייתה הופעתו הקולנועית הראשונה כאשר שיחק בסרט "מרס תורכי". בהמשך שיחק בסרטים "הדברים שמאחורי השמש", "מישהו לרוץ איתו", "בופור", "מדוזות", "לבנון", "קירות" ו"עיניים פקוחות". בשנת 2010 הצטלם לסרטו של אליאב לילטי "מעשייה אורבנית".
תפקידו הטלוויזיוני הראשון היה בסדרה "כנפיים", ששודרה בערוץ 1, הסדרה עוסקת בחניכי קורס טיס של חיל האוויר הישראלי, בסדרה, שטראוס גילם את יובל. לאחר מכן שיחק בסדרות טלוויזיה רבות, בהן "החצר" ששודרה בערוץ התכלת, בה הוא שיחק בתפקיד פנחס. בסדרה "אמא'לה" בערוץ 2, "חיי כלב" ששודרה בערוץ הילדים, בסדרת הדרמה קומית "אולי הפעם", ששודרה ב-yes, ובסדרת הדרמה "אבידות ומציאות" ששודרה בערוץ 2, במסגרת שידורי רשת. בשנת 2008 שיחק שטראוס בסדרה "המקום" ששודרה בערוץ 10. בהמשך אותה שנה שיחק בסדרה "סרוגים" ב-yes.
בשנת 2010 השתתף בתוכנית המציאות "רוקדים עם כוכבים" לצד הרקדנית דורית מילמן, והגיע למקום השישי. בהמשך אותה שנה שיחק בסדרה "דאוס", ששודרה בערוץ הילדים ב-yes.
בשנת 2011 שיחק בסדרה "אחת אפס אפס" בערוץ 10. בשנת 2012 שיחק באותו ערוץ בשני פרקי פיילוט של הסדרה "תל אביביות".
הוא זכה בפרס הבמה לילדים ונוער לשנת 2009/2010 לשחקן השנה על תפקידו בהצגה "לרקוד עם אבא" בתיאטרון מדיטק.
בשנת 2013 שיחק בסדרת הדרמה "שטיסל", בתפקיד ליפא וייס. בשנה זו שיחק גם בסרט הקולנוע "הבן של אלוהים" (של הבמאים ארז תדמור וגיא נתיב); על תפקיד זה היה מועמד לפרס אופיר בתפקיד המשנה.
בשנת 2015 שיחק בעונה השנייה של סדרת הדרמה הקומית "זגורי אימפריה", בתפקיד דינו. בשנת 2017 השתתף בסרט "האופה מברלין", ובהמשך השנה הופיע בסדרה "שבאבניקים" בתפקיד חוקר משטרה דתי לאומי. בשנת 2018 שיחק בסדרת הנוער "אילת" בתפקיד נרי. באותה שנה שיחק בסדרה "פמת"א" בכאן 11, בתפקיד אליהו מורדוך. השתתף בהפקה הבריטית-אמריקאית בסרט "מריה מגדלנה", שיצא להקרנה ב-2018. בשנת 2019 שיחק בסרט הקומי "אול אין".
ב-2020 השתתף בתוכנית המציאות "הישרדות VIP עונה 3" והיה המודח השלישי. באותה השנה שיחק בסדרה "הבאר" בתפקיד יאיר סורקין.
ב-2021 שב להשתתף ב"הישרדות" בעונה הרביעית של גרסת ה-VIP של התוכנית והיה למושבע השמיני.
חיים אישיים

שטראוס נשוי לאפי, אותה הכיר במהלך לימודי המשחק. להם שני ילדים. המשפחה מתגוררת בשכונת רמת חן ברמת גן. בנו, שחר, משחק בסדרה "ילדי בית העץ" בכאן חינוכית ובתפקיד אורח בסדרת הנעורים "אילת".
פילמוגרפיה > קולנוע

| שנה | פרויקט | תפקיד | במאי | הערות |
| --- | --- | --- | --- | --- |
| 2001 | מרס תורכי |  |  |  |
| 2006 | הדברים שמאחורי השמש | עמית |  |  |
| 2006 | מישהו לרוץ איתו | אופה |  |  |
| 2007 | בופור | רוסמן | יוסף סידר |  |
| 2007 | מדוזות |  |  |  |
| 2009 | לבנון | ג'מיל |  |  |
| 2009 | קירות | בעלה של אלינור |  |  |
| 2009 | עיניים פקוחות | אהרון |  | סרט ישראלי-צרפתי-גרמני |
| 2010 | מעשייה אורבנית | בעלה של המורה | אליאב לילטי |  |
| 2013 | הבן של אלוהים | יהודה קופינאס | ארז תדמור וגיא נתיב |  |
| 2017 | האופה מברלין | מוטי |  |  |
| 2018 | מריה מגדלנה | יוחנן בן זבדי | גארת' דייוויס | סרט בריטי-אמריקאי |
| 2019 | אול אין | אורן קלירס |  |  |
| 2024 | סודה | אשר |  |  |
פילמוגרפיה > טלוויזיה

| שנה | פרויקט | תפקיד | הערות |
| --- | --- | --- | --- |
| 2002 | כנפיים | יובל |  |
| 2003 | החצר | פנחס |  |
| 2005 | חיי כלב |  | שודרה בערוץ הילדים |
| 2007 | אמא'לה | יובל "יובי" | שודרה בערוץ 2; עונה 2 |
| 2007–2008 | אולי הפעם |  | שודרה ב-Yes |
| 2008 | אבידות ומציאות | גילי | שודרה בערוץ 2 |
| 2008–2009 | המקום | מנו קדמי | שודרה בערוץ 10 |
| 2008–2012 | סרוגים | אברי | שודרה ב-Yes |
| 2010 | רוקדים עם כוכבים | עצמו | תוכנית מציאות; מתמודד; הגיע למקום השישי |
| 2010 | דאוס | ארנון שלום | שודרה בערוץ הילדים |
| 2011–2015 | אחת אפס אפס | אסריאן "אסי" בביוף | שודרה בערוץ 10 |
| 2012 | תל אביביות |  | שני פרקי פיילוט בלבד; שודר בערוץ 10 |
| 2013–2021 | שטיסל | ליפא וייס |  |
| 2015 | זגורי אימפריה | דינו | עונה 2 |
| 2017 | שבאבניקים | חוקר משטרה |  |
| 2018 | אילת | נרי |  |
| 2018–2021 | פמת"א | אליהו מורדוך | סדרה של כאן 11 |
| 2020 | הישרדות VIP עונה 3 | עצמו | תוכנית מציאות; מתמודד; המודח השלישי |
| 2020 | הבאר | יאיר סורקין | סדרה של כאן חינוכית |
| 2021 | הישרדות VIP עונה 4 | עצמו | תוכנית מציאות; מתמודד; המושבע השמיני |
פילמוגרפיה > תיאטרון

| שנה | פרויקט | תפקיד | תיאטרון | במאי | מחזאי | הערות |
| --- | --- | --- | --- | --- | --- | --- |
|  | קשר הירח |  | תיאטרון אנסמבל הרצליה |  |  |  |
|  | חתול רחוב |  | תיאטרון הבימה |  |  |  |
|  | טייפ |  | תיאטרון הבימה |  |  |  |
|  | הקומיקאים |  | תיאטרון הבימה |  |  |  |
|  | צורה לאהבה |  | תיאטרון הבימה |  |  |  |
|  | זמן אמת |  | תיאטרון הבימה |  |  |  |
|  | מישהו שישמור עליי |  | תיאטרון הבימה |  |  |  |
|  | קן הקוקייה | רנדל מק'מרפי | תיאטרון באר שבע |  |  | תפקיד ראשי |
|  | בוגד |  |  | ניר ארז | הנריק איבסן | הצגה עצמאית |
| 2009 | לרקוד עם אבא |  | תיאטרון מדיטק |  |  |  |
פרסים ומועמדויות

| שנה | מסגרת | קטגוריה | עבודה מועמדת | תוצאה |
| --- | --- | --- | --- | --- |
| 2006 | פרס אופיר | השחקן הטוב ביותר | הדברים שמאחורי השמש | מועמדות |
| 2009 | פרס אופיר | שחקן המשנה הטוב ביותר | לבנון | זכייה |
| 2009/2010 | פרס הבמה לילדים ונוער | השחקן הטוב ביותר | לרקוד עם אבא | זכייה |
| 2013 | פרס אופיר | שחקן המשנה הטוב ביותר | הבן של אלוהים | מועמדות |
הערות שוליים

↑  זהר שטראוס, במיזם "אישים" לתיעוד היצירה הישראלית
↑  עינת אוליבייר, ‏זהר שטראוס: "מירי רגב היא לא שרת התרבות שלי", באתר מעריב אונליין, 27 בדצמבר 2017
1 2    רחלי מלק-בודה, ‏זהר שטראוס שוב מתחבר לצד האפל שלו, בעיתון מקור ראשון, 1 בינואר 2019
| פרס אופיר לשחקן המשנה הטוב ביותר |
| --- | --- | --- |
| 1990–1999 | ששון גבאי (1991) • שרון אלכסנדר (1992) • אסטבן גוטפריד (1993) • עמוס לביא (1994) • שמואל סגל (1995) • יגאל נאור (1996) • אריה מוסקונה (1997) • עמוס לביא (1998) • מוסקו אלקלעי (1999) |  |
| 2000–2009 | יוסף שילוח (2000) • מוני מושונוב (2001) • איתי תורג'מן (2002) • אלון אבוטבול (2003) • משה איבגי (2004) • אסי דיין (2005) • צחי גראד (2006) • סאלח בכרי (2006) • שמיל בן ארי (2008) • זהר שטראוס (2009) |  |
| 2010–2019 | מיכאל מושונוב (2010) • ליאור אשכנזי (2011) • גל פרידמן (2012) • צחי הלוי (2013) • ששון גבאי (2014) • נורמן עיסא (2015) • תומר קאפון (2016) • עמי סמולרצ'יק (2017) • דב גליקמן (2018) • דובר קוסאשווילי (2019) |  |
| 2020 ואילך | נועם אימבר (2020) • איהאב אליאס סלאמה (2021) • שמואל וילוז'ני (2022) • דרור קרן (2023) • יעקב זדה-דניאל (2024) |  |
| --- | --- |
בקרת זהויות :  NLI: 987007270500805171  PLWABN: 9810576851405606  GND: 143329715  ISNI: 0000 0003 7087 0629  LCCN: no2010160417  NTA: 327887702  SUDOC: 142387010  VIAF: 250268648   WorldCat (עם VIAF): 250268648
ענבי זעם (סרט)

| --- | --- |

 מבוסס על:  ענבי זעם 
 בימוי:  ג'ון פורד 
 הופק בידי:  דריל זאנוק, ננלי ג'ונסון 
 תסריט:  נאנאלי ג'ונסון לפי ג'ון סטיינבק
 עריכה:  רוברט סימפסון 
 שחקנים ראשיים:  הנרי פונדה  ג'יין דארוול ג'ון קארדין שירלי מיילס
 מוזיקה:  אלפרד ניומן 
 צילום:  גרג טולנד 
 מדינה:  ארצות הברית 
 חברת הפקה:  פוקס המאה ה-20 
 חברה מפיצה:  פוקס המאה ה-20
 שיטת הפצה:  וידאו על פי דרישה 
 הקרנת בכורה:  21 בינואר 1940 ארצות הברית  8 במרץ 1941 המנדט הבריטי
 משך הקרנה:  128 דק' 
 שפת הסרט:  אנגלית 
 סוגה:  סרט דרמה, סרט מבוסס יצירה ספרותית 
 מקום התרחשות:  אריזונה 
 תקציב:  750,000$
 הכנסות באתר מוג'ו:   grapesofwrath
 פרסים:  פרס אוסקר לשחקנית המשנה הטובה ביותר (ג'יין דארוול)  פרס אוסקר לבמאי הטוב ביותר (ג'ון פורד)  מועצת ביקורת הקולנוע האמריקנית: עשרת הסרטים הטובים ביותר  פרס מועצת ביקורת הקולנוע האמריקנית לסרט הטוב ביותר 
 דף הסרט ב־IMDb
 
ג'יין דארוול, אמא ג'ואד
משאית המשפחה חוצה מאריזונה לקליפורניה
ענבי זעם (כותר מקורי בארץ ישראל: פרי הזעם) הוא סרט קולנוע אמריקאי משנת 1940 המבוסס על רומן באותו שם מאת ג'ון סטיינבק. את הסרט ביים ג'ון פורד (שזכה עבורו בפרס אוסקר לבמאי הטוב ביותר) והפיק דריל זאנוק. הסרט היה מועמד לפרס אוסקר לסרט הטוב ביותר. בשנת 1989 נכלל הסרט בין 25 הסרטים הראשונים שנבחרו לארכיון הסרטים הלאומי של ארצות הברית כבעלי תרומה תרבותית, היסטורית או סרטים משמעותיים מבחינה אסתטית. בשנת 1998 דורג הסרט במקום ה-21 ברשימת מאה שנים... מאה סרטים של מכון הסרטים האמריקאי, בשנת 2007 ירד למקום ה-23.
עלילה

עלילת הסרט מספרת על מסעה של משפחת ג'ואד המורחבת בימי השפל הגדול מן החווה החקלאית אותה עיבדו ובה התגוררו כאריסים באוקלהומה ואותה נאלצו לנטוש עקב סופות "קערת האבק" אל חיים חדשים בקליפורניה. בעוד חלקו הראשון של הסרט הכולל את יציאתם של בני המשפחה מאוקלהומה, מסעם והשתכנותם במחנה-מעבר ("הוברוויל") נאמן לספר, חלקו השני של הסרט משנה את עלילת הספר ואת אווירתו. בעוד הספר מדגיש את אווירת הייאוש וחוסר היכולת של המשפחה להתמודד עם הקפיטליזם הדורסני ומסתיים באבדון, סופו של הסרט פתוח ואופטימי יותר.
ההפקה

יצירת הסרט, שהתבסס על רומאן שנחשב בארצות הברית לכמעט קומוניסטי, על ידי זאנוק ופורד שנחשבו ליוצרים שמרנים וימניים היה מפתיע. גם ההטפה השמאלית והדתית הקיימת בספר רוככה בסרט ומספר מונולוגים ודיאלוגים פוליטיים ומוסריים מרכזיים נעדרים ממנו.
הסרט צולם במהלך אוקטובר ונובמבר 1939 באתרי התרחשות כגון כביש 66, עיירות באוקלהומה, ניו מקסיקו, עמק סן פרננדו בקליפורניה והפארק הלאומי פטריפייד פורסט באריזונה.
הפסקול נכתב על ידי אלפרד ניומן ונעימת השיר "Red River Valley" חוזרת ומלווה אותו.
שחקנים עיקריים

הנרי פונדה - טום ג'ואד
ג'יין דארוול - אמא ג'ואד
ראסל סימפסון - אבא ג'ואד
ג'ון קארדין - ג'ים קייסי, מטיף
צ'רלי גרפווין - סבא
זפי טיבורי - סבתא
דוריס בודאון - חבצלת השרון
או. זי. וויטהד - אל ג'ואד
שירלי מיילס - רותי ג'ואד
פרסים ומועמדויות

ג'ון פורד - פרס אוסקר לבמאי הטוב ביותר
ג'יין דארוול - פרס אוסקר לשחקנית המשנה הטובה ביותר על תפקידה כאמא ג'ואד
הנרי פונדה - מועמד לפרס אוסקר לשחקן הטוב ביותר על תפקידו כטום ג'ואד
דריל זאנוק ונאנאלי ג'ונסון - מועמד לפרס אוסקר לסרט הטוב ביותר
נאנאלי ג'ונסון - מועמד לפרס אוסקר לתסריט המעובד הטוב ביותר
מועמדויות לפרסי אוסקר לעריכה ולהקלטת קול
הערות שוליים

↑  ממוצ"ש 8.3.41: פרי הזעם, דבר, 7 במרץ 1941
| --- | --- |
בקרת זהויות :  NLI: 987007371893305171  BnF: cb120058434 (data)  GND: 4264655-8  SUDOC: 178660639  VIAF: 195085420   WorldCat (עם VIAF): 195085420
טוני דיז

| --- | --- |

 לידה:  31 במאי 1982 (בן 42) בוסטון, ארצות הברית
 שם לידה:  Tony Feliciano Rivera
 מוקד פעילות:  ארצות הברית 
 תקופת הפעילות:  מ-2003-
 עיסוק:  זמר-יוצר
 סוגה:  רגאטון ‏•‏‏ מוזיקה טרופית
 חברת תקליטים:  רימאס
 שיתופי פעולה בולטים:  יאנדל, ויסין, באד באני, צ'נצ'ו קורליאונה
 בת זוג:  בריג'יט מריה גארס
 מספר צאצאים:  6
 
טוני פליסיאנו ריברה (נולד ב-31 במאי 1982), הידוע יותר בשם הבמה טוני דייז, הוא זמר וכותב שירים אמריקאי. ההופעה הראשונה שלו הייתה מתוך האלבום Blin Blin, Vol. 1, עם ויסין ויאנדל בשנת 2003, לאחר מכן הוא שיתף פעולה עם אמנים אחרים מהז'אנר ולאחר מכן הוציא את אלבום הבכורה שלו בשנת 2008 בשם La Melodía de la Calle תחת חברת התקליטים WY Records (חברת התקליטים שהקימו ויסין ויאנדל) ו־Machete Music. הוא הוחתם ב-פינה רקורדס וב-סוני מיוזיק לטין, עבורם הוציא את La Melodía de la Calle: Updated ב-2009.
קריירה מוזיקלית

טוני דייז מצטט בין היתר את Vico C, טגו קלדרון, Tempo, Ivy Queen כמקורות השראה. הוא התחיל באלבום האוסף Blin Blin, Vol. 1 (2003), עם השיר "No Pierdas Tiempo".
הוא עבד עם תקליטנים/מפיקים כמו Luny Tunes, Naldo, Urba & Monserrate, Notty ונורייגה. הוא הופיע כאורח באלבום Pa'l Mundo, בשיר עם בשם "Sensación" עם ויסין ויאנדל השיר היה להיט סבירה.
דייז פרץ דרך עם השיר "Quizás", באלבום Los Vaqueros. הרמיקס הרשמי של השיר כולל את Ken-Y ואת ויסין. הוא הוחתם ב-WY Records וההפקה הראשונה שלו, La Melodia de la Calle, הוצאה לאור ב-22 באפריל 2008.
דייז השתתף בפסטיבל החוף, "Back to School", ב-9 באוגוסט 2008. והופיע באולם סידר ב-2 בפברואר 2009 בבוסטון, מסצ'וסטס. בהופעה הוא שיתף פעולה עם תקליטנים כמו DJ Shorty, DJ Problem ו-DJ לואיס מוראלס.
בתחילת 2012 הוא היה מעורב בתביעה שהגישה רפי פינה, איש עסקים ובעלים של חברת התקליטים פינה רקורדס, אליה השתייך האמן עד 2011, התביעה כללה תשלום של 17 מיליון דולר עבור הזכויות במספר שירים. התביעה הוגשה נגד דייז בגין הפרת חוזה; התביעה בוטלה עקב הצטרפותו מחדש של דייז בסוף 2013.
2015: סכסוכים ותביעות
בספטמבר 2015, טוני דייז הגיש תביעה נגד רפאל "רפי" פינה והחברה שלו, World Management Latino Corp., ו-ויסין ויאנדל, בה הדגיש את התביעה כ"עבור תקליטים שנמכרו, תשלומי תמלוגים, סרטונים ומצגות אמנותיות חיות שהוא ביצע משנת 2009 ועד היום".
מאז הסכסוכים הללו, דייז התרחק יותר מהבמות ההמוניות, והופיע בפסטיבלים ובמופעים קטנים במדינות אמריקה הלטינית.
למרות כל מה שעבר, דייז הקים חברת הפקות משלו בשם "Tony Dize Records", בה הקליט מספר שירים שהמתינו לצאת לאור בשנת 2018. בין השירים באלבום הבא ניתן למצוא בין היתר את "Lunatica" "Paseala"., שם הוא היה אמור להיות מלא בשיתופי פעולה, ביניהם אנואל AA ,וג'יי אלברז, ועוד. עם זאת, מסיבות לא ידועות הפרויקט לא ראה אור.
2022-הווה: החזרה לבמות והוצאת מוזיקה חדשה
לאחר שנים של חוסר פעילות, בשנת 2022 הוא שיתף פעולה באלבום Un Verano Sin Ti מאת באד באני, והשתתף בשיר "La Corriente", שיר שזכה לאהדה רבה מצד מעריצי באד באני ומעריציו של דייז. נכון לעכשיו יש לשיר כ-100 מיליון צפיות ביוטיוב. מאוחר יותר הוא השתתף בקונצרט של באד באני בקולוסיאום חוסה מיגל אגרלוט בפוארטו ריקו ב-29 ביולי, לאחר שהופיע שבוע קודם לכן בצ'ילה, שוב זכה לקבלת פנים טובה מהציבור בשני הקונצרטים.
ב-26 בספטמבר 2024 אחרי כעשור מאז שהוציא בפעם האחרונה מוזיקה משלו, שחרר דייז את השיר Quisiera לאחר שחתם בחברת התקליטים של באד באני Rimas Entertainment.
ב-21 בנובמבר 2024 הוציא את הסינגל השני מאז חזרתו לבמות Sin GPS, שיר זה יצא גם תחת חברת התקליטים Rimas.
ב-31 בינואר יצא אלבומו החדש אחרי כ-10 שנים מצאת אלבומו הקודם, שם האלבום הוא "La Melodia con La Calle".
חיים אישיים

דיז נשוי לבריג'יט מריה גארס ויש לו שישה ילדים; אנת'ואן, קמיל, אנילינה, ולנטינה, אווה וליסה.
דיסקוגרפיה > אלבומי אולפן

2008: La Melodia de la Calle
2009: La Melodia de la Calle: Upadted
2015: La Melodia de la Calle: 3rd Sesaon
2025: La Melodia Con La Calle vol.1
הערות שוליים

↑  קרדיטים לאלבום
↑  https://www.discogs.com/release/6701347-Tony-Dize-La-Melodía-De-La-Calle-Updated
↑  "Alexis & Fido and Tony Dize - Live in Concert". Club Zone. clubZone Media Inc. נבדק ב-20 ביוני 2013. {{cite web}}:  (עזרה)
↑  Wisin & Yandel (Ft. Tony Dize) – No Pierdas Tiempo, נבדק ב-2024-11-01
↑  Tony Dize – Quizás, נבדק ב-2024-11-01
↑  La Melodía de la Calle by Tony Dize, Genius (באנגלית)
↑  "Fista antes de las clases". Primera Hora (בספרדית). 8 באוגוסט 2008. נבדק ב-11 באוגוסט 2008. {{cite news}}:  (עזרה)
↑  Rafael Pina demanda a Tony Dize por $17 millones, Primera Hora, ‏2011-12-19 (בספרדית)
↑  Entretenimiento: Noticias de Famosos, Chisme, Música, Cine, TV, Moda, TELEMUNDO.com, ‏2024-10-31 (בספרדית)
↑  Caracol Televisión, Caracol TV, Tony Dize, gran invitado al ‘I Love Bogotá’ que mezcla música urbana y electrónica, Caracol TV, ‏2016-11-22 (בספרדית)
↑  La Melodía Ya Está en la Calle* by Tony Dize, Genius (באנגלית)
↑  17 רגשות | La Corriente | Bad Bunny y Tony Dize Cantando "La Corriente" En El Concierto "Un Verano Sin Ti" En Puerto Rico 🇵🇷🔥 #unveranosinti #puertorico #badbunny #PR | By • Bad Bunny Tour • | Facebook, נבדק ב-2024-11-01
↑  Jessica Roiz, Tony Dize Inks Deal With Rimas Music Ahead of New Single ‘Quisiera’, Billboard, ‏2024-09-24 (באנגלית אמריקאית)
↑  Tony Dize – Sin Gps, נבדק ב-2024-11-21
↑  La Melodía Con La Calle Vol. 1 by Tony Dize, Genius (באנגלית)
| --- | --- |
בקרת זהויות :  ISNI: 0000 0000 7120 5813  LCCN: n2009060964  MusicBrainz: 0653c86d-903d-4fad-bc3c-a9db1f945809  VIAF: 100690468   WorldCat (עם VIAF): 100690468
הנגאובר 3: חוזרים לווגאס

| --- | --- |
כרזת הסרט
כרזת הסרט
 בימוי:  טוד פיליפס 
 הופק בידי:  טוד פיליפס, דניאל גולדברג 
 תסריט:  טוד פיליפס, קרייג מאזין 
 עריכה:  דברה נייל-פישר 
 שחקנים ראשיים:  זאק גאליפנאקיס (Alan Garner) אד הלמס (Stuart Price) מייק אפס בראדלי קופר מליסה מקארתי סונדרה קארי אוליבר קופר ג'ון גודמן ג'יימי צ'אנג סשה באריז ג'יליאן ויגמן ג'סטין ברת'ה Adrian Voo קן ג'ונג ג'פרי טמבור הת'ר גראהם Óscar Torre 
 מוזיקה:  כריסטוף בק 
 צילום:  לורנס שר 
 מדינה:  ארצות הברית 
 חברת הפקה:  אולפני לג'נדרי 
 חברה מפיצה:  InterCom, האחים וורנר, נטפליקס 
 שיטת הפצה:  וידאו על פי דרישה 
 הקרנת בכורה:  30 במאי 2013 
 משך הקרנה:  100 דק' 
 שפת הסרט:  אנגלית 
 סוגה:  סרט חבר'ה, סרט קומדיה 
 מקום התרחשות:  לוס אנג'לס 
 הכנסות באתר מוג'ו:   hangover3
 אתר רשמי
 דף הסרט ב־IMDb
 
הנגאובר 3: חוזרים לווגאס הוא סרט קומדיה אמריקאי משנת 2013, סרט המשך לבדרך לחתונה עוצרים בבנגקוק. הסרט אשר בוים על ידי טוד פיליפס הוא האחרון בטרילוגיית סרטי "הנגאובר". הסרט היה שובר קופות כאשר הצליח להכניס כ-362 מיליון דולר ברחבי העולם.
כוכבי הסרט הראשיים הם בראדלי קופר, אד הלמס, וזאק גליפיאנאקיס אליהם מצטרפים השחקנים ג'ייסון ברתה וקן ג'ונג, ג'ון גודמן, ג'פרי טמבור, התר גראהם, ג'יימי צ'אנג, מייק אפס ומליסה מקארת'י. הסרט יצא לאקרנים בעולם ב-23 במאי 2013 ובישראל יצא ב-30 במאי 2013.
תקציר העלילה

אחר סיום המשבר של אלן בעקבות מות אביו שנפטר מהתקף לב, הצטרפו אליו להרפתקה חדשה בלאס וגאס חבריו הטובים ביותר. אך עד מהרה, אלן פיל וסטו מגלים כי דאג נעלם, ומסתבר כי נחטף ומוחזק בידי גנגסטר מזדקן וזועם בשם מרשל (ג'ון גודמן) שרוצה להרוג את לסלי צ'או על כך שגנב ממנו מטיל זהב בשווי 42 מיליון דולר. לכן, נאלצים פיל, אלן וסטו לעזור לצ'או להשיג את המטיל כמה שיותר מהר כדי להציל את חברם דאג ולברוח מפני מרשל.
צוות שחקנים

בראדלי קופר בתור פיל ונק.
אד הלמס בתור סטו פרייס.
זאק גליפיאנאקיס בתור אלן גרנר.
ג'סטין ברתה בתור דאג בילינגס.
קן ג'ונג בתור לסלי צ'או.
ג'ון גודמן בתור מרשל, הנבל הראשי בסרט.
ג'פרי טמבור בתור סיד גרנר, אביו של אלן שנפטר מהתקף לב.
התר גראהם בתור ג'ייד.
סשה באריז בתור טרייסי בילינגס.
ג'יימי צ'אנג בתור לורן פרייס, אשתו של סטו.
ג'יליאן ויגמן בתור סטפני ונק.
מייק אפס בתור דאג השחור.
מליסה מקארתי בתור קאסי, מוכרת במרכול שאלן מתאהב בה.
הפקה

בחודש מאי 2011, ימים לפני השחרור של בדרך הסרט השני בטרילוגיה, הבמאי טוד פיליפס אמר כי "כבר יש תוכניות לסרט שלישי אבל אין תסריט או תאריך התחלה". ב-10 בספטמבר 2012 החלו הצילומים בלוס אנג'לס, קליפורניה, ב-8 באוקטובר 2012 הצילומים עברו לנוגלס, אריזונה. בסוף חודש אוקטובר, עברה הפקת הצילומים ללאס וגאס לשבועות ספורים.
מוזיקה

את המוזיקה המקורית של הסרט כתב והלחין כריסטוף בק, אך הפסקול המקורי של הסרט, ששילב מוזיקה של מגוון אמנים, שוחרר ב-21 במאי 2013.
מוזיקה > הנגאובר 3: פסקול הסרט המקורי

| 0 | 1 | 2 | 3 |
| --- | --- | --- | --- |
| 1. | "MMMBop" | Hanson | 4:30 |
| 2. | "My Life" | Billy Joel | 4:43 |
| 3. | "Ave Maria" | Fletcher Sheridan | 1:05 |
| 4. | "Everybody's Talkin'" | Harry Nilsson | 2:50 |
| 5. | "Down in Mexico" | The Coasters | 3:15 |
| 6. | "Hurt" | Ken Jeong | 1:22 |
| 7. | "Mother ’93" | Danzig | 3:24 |
| 8. | "Fuckin' Problems" | ASAP Rocky featuring 2 Chainz, Drake & Kendrick Lamar | 3:53 |
| 9. | "I Believe I Can Fly" | Ken Jeong | 0:12 |
| 10. | "Fever" | The Cramps | 4:16 |
הענק (סרט, 2003)

| --- | --- |

כרזת הסרט
 מבוסס על:  הענק הירוק (קומיקס)
 בימוי:  אנג לי 
 הופק בידי:  אבי ארד סטן לי קווין פייגי גייל אן הורד לארי ג'יי פרנקו ג'יימס שאמוס
 תסריט:  ג'יימס שאמוס מייקל פראנס ג'ון תורמן לפי דמות מאת: סטן לי וג'ק קירבי
 עריכה:  טים סקוירס 
 שחקנים ראשיים:  אריק באנה ג'ניפר קונלי סם אליוט ג'וש לוקאס ניק נולטה
 מוזיקה:  דני אלפמן 
 צילום:  פרדריק אלמס 
 מדינה:  ארצות הברית 
 חברת הפקה:  סרטי יוניברסל, Focus Features 
 חברה מפיצה:  סרטי מארוול סרטי ולהאלה
 שיטת הפצה:  וידאו על פי דרישה 
 הקרנת בכורה:  20 ביוני 2003
 משך הקרנה:  133 דק' 
 שפת הסרט:  אנגלית 
 סוגה:  סרט פעולה, סרט מדע בדיוני, סרט דרמה 
 מקום התרחשות:  אמריקה הדרומית, סן פרנסיסקו, Berkeley Institute for Data Science 
 תקופת התרחשות:  1966 
 תקציב:  137 מיליון דולר
 הכנסות:  245,360,480 דולר
 הכנסות באתר מוג'ו:   hulk
 אתר רשמי
 דף הסרט ב־IMDb
 
הענק (באנגלית: Hulk) הוא סרט גיבורי על משנת 2003 המתבסס על דמות הקומיקס הענק הירוק מבית יוניברסל ומארוול קומיקס. את הסרט ביים אנג לי ומככבים בו אריק באנה, ג'ניפר קונלי, סם אליוט, ג'וש לוקאס וניק נולטה. הסרט חוקר את סיפור מקורו של הענק הירוק, בעיקר הודות לניסויים אותם ערך עליו אביו של באנר.
הסרט היווה הצלחה בקופות, עם הכנסות של כ-245 מיליון דולר. הוא זכה לביקורות מעורבות, אשר חלקן שיבחו את רמת המשחק, הכתיבה ופיתוח הדמויות, אך חלקן קטל את השינוי המהותי של סיפור המקור מהקומיקס, את גרפיקת התלת־ממד המיושנת ואת קו העלילה האפל והמדכא. אדפטציה קולנועית נוספת לענק הירוק יצאה לאקרנים ב-13 ביוני 2008.
שחקנים ראשיים

אריק באנה - ד"ר ברוס באנר/הענק הירוק
ג'ניפר קונלי - בטי רוס
סם אליוט - גנרל תדאוס "ת'נדרבולט" רוס
ג'וש לוקאס - מייג'ור גלן טלבוט
ניק נולטה - ד"ר דייוויד באנר
שחקנים ראשיים > הופעות אורח

סטן לי - יוצר הקומיקס, הופעת אורח כמאבטח
לו פריגנו - השחקן המקורי ששיחק את הענק הירוק בסדרת הטלוויזיה משנות ה-70, הופעת אורח כמאבטח
תקציב וביקורות

תקציב הסרט נאמד בכ-137 מיליון דולר. בסוף השבוע הראשון להקרנתו, הסרט זכה להכנסות של 62.1 מיליון דולר. בשבוע השני להקרנתו, מכירות הכרטיסים צנחו בכ-70 אחוזים. סכום הכנסותיו הכולל נאמד בכ-132,177,234 מיליון דולר בארצות הברית, ו-113,183,246 מיליון דולר ברחבי העולם.
אתר הביקורות Rotten Tomatoes העניק לסרט ציון של 62 מתוך 100 בהתבסס על 229 ביקורות (141 מתוכן "טריות" ו-88 מתוכן "רקובות"), בציינו כי "בשעה שסרטו של אנג לי מרוויח נקודות על סגנון וניסיון בהקניית עומק דרמטי, יש יותר מדי דיבורים ופחות מדי ריסוקים". רוג'ר איברט העניק לסרט ביקורת חיובית, באומרו כי "אנג לי מנסה באמת ובתמים להתמודד עם סיפור מקורו של הענק הירוק, מאשר לחתוך היישר לאפקטים מיוחדים חסרי השכלה". בנוסף, הוא אהב את הסגנון שבו תנועותיו של הענק דמו לאלה של קינג קונג. פול קלינטון מה-CNN האמין כי השחקנים ביצעו עבודה טובה, אך ביקר את אנימציית התלת־ממד כאשר כינה את הענק כ"גרסה תלושה של שרק". ליסה שוורצבאום מאנטרטיינמנט ויקלי ציינה כי "אדפטציית קומיקס בתקציב ענק מעולם לא הרגישה כה חסרת הומור ומגוננת מדי מבחינה אינטלקטואלית על שורשיה של הדמות".
הערות שוליים

↑  Hulk, Rotten Tomatoes
↑  Hulk Movie Review, Roger Ebert, June 20th 2003
↑  Review: 'Hulk' not quite all there, Paul Clinton, June 20th 2003
↑  The Hulk Movie Review, Lisa Schwarzbaum, August 11th 2005
| --- | --- |
בקרת זהויות :  VIAF: 182506178   WorldCat (עם VIAF): 182506178
31 במאי

31 במאי הוא היום ה-151 בשנה (152 בשנה מעוברת), בשבוע ה-22 בלוח הגרגוריאני. 214 ימים לפני סיום השנה.